Laki tasavallan presidentin palkkiosta annetun lain muuttamisesta 1949
Suomen asetuskokoelma 431/1949.

L a k i

tasavallan presidentin palkkiosta annetun lain muuttamisesta.

Annettu Naantalissa 22 päivänä kesäkuuta 1949.

___

   Eduskunnan päätöksen mukaisesti muutetaan tasavallan presidentin palkkiosta 20 päivänä marraskuuta 1942 annettua lakia (878/42), sellaisena kuin se on 18 päivänä huhtikuuta 1947 annetulla lailla (282/47) muutettuna, seuraavasti:

Tasavallan presidentin vuotuinen edustusmääräraha, joka tasavallan presidentin palkkiosta annetun lain muuttamisesta 18 päivänä huhtikuuta 1947 annetun lain (282/47) mukaan on miljoona markkaa, on 1 päivästä tammikuuta 1949 alkaen oleva miljoonaviisisataatuhatta markkaa.

Naantalissa 22 päivänä kesäkuuta 1949.

Tasavallan Presidentti

J. K. PAASIKIVI.

Pääministeri K. A. Fagerholm.

Tasavallan presidentin palkkio